Public procurement notice: Contract Notice
Published: 2024-09-27
Buyer: HEP d.d.
Country: HR
Region: HR050
Contract type: Services
Procedure: Open procedure
CPV classification: 72225000: Systems quality assurance services
Estimated value: 2270000 EUR
Submission deadline: 2024-10-31
Award criteria: price, quality
EU fund: eu-funds

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Predmet nabave je proširenje postojećeg sustava zaštite industrijskih procesnih sustava – faza 3. i faza 4 PLIN. Ovim projektom će se provesti procjena trenutne usklađenosti sa Zakonom i Uredbom o kibernetičkoj sigurnosti operatora ključnih usluga i davatelja digitalnih usluga, utvrditi ključni nedostaci postojećih sustava automatizacije i vođenja s obzirom na ZKS i priznate norme, primarno norme IEC 62443 kibernetičke sigurnosti industrijskih automatizacijskih i upravljačkih sustava u energetskom sektoru te izraditi plan implementacije mjera za postizanje zahtijevane usklađenosti. U okviru projekta će se nakon implementacije navedenih mjera osigurati kontinuirani nadzor i rješavanje sigurnosnih incidenata.
Donošenjem Direktive NIS (EU) 1148/2016, odnosno njenom transpozicijom u hrvatsko nacionalno zakonodavstvo u obliku Zakona o kibernetičkoj sigurnosti operatora ključnih usluga i davatelja digitalni usluga (NN 64/2018) (u daljnjem tekstu NIS-ZKS), tri tvrtke-kćeri HEP Grupe identificirane su kao operatori ključnih usluga: HEP-Proizvodnja d.o.o. (proizvodnja električne energije), HEP ODS d.o.o. (distribucija električne energije) i HEP-Plin d.o.o. (distribucija plina).

Projekt HEP-OTSEC - Hrvatska elektroprivreda d.d. – Sigurnost operacijskih tehnologija ima za cilj uskladiti procese u termo sektoru HEP-Proizvodnje d.o.o. i procese distribucije plina HEP-Plin d.o.o. s direktivom NIS2 (EU) 2022/2555 i Zakonom o kibernetičkoj sigurnosti (NN 14/2024) (u daljnjem tekstu NIS2-ZKS). To prije svega znači izravnu provedbu mjera koje proizlaze iz NIS2-ZKS.

Ured za korporativnu sigurnost HEP-a d.d. matično društvo HEP Grupe, obavlja funkciju korporativnog upravljanja unutar HEP Grupe i osigurava uvjete za sigurnu i pouzdanu opskrbu kupaca energijom, organizira, koordinira i nadzire provedbu projekata usklađenosti poslovanja i relevantnih industrijskih procesa s NIS2-ZKS.
Ovom procesu prethodile su dvije faze uspješno završenih projekata "Proširenje postojećeg sustava zaštite industrijskih procesnih sustava“: faza 1 - PILOT i faza 2-  HIDRO koje su dokazale i pokazale izvedivost i opravdanost ishoda i rezultata projekta prema glavnom cilju NIS2. Odnosno, mjerama za postizanje visoke razine zaštite kibernetičke sigurnosti i koordinacije djelovanja prema dionicima na nacionalnoj i sektorskoj razini Republike Hrvatske, kao države članice EU te usklađenost industrijskih procesa obuhvaćenih subjekata (hidroelektrana) s NIS2-ZKS.
Direktiva NIS2 (EU) 2022/2555  je u potpunosti transponirana u hrvatsko nacionalno zakonodavstvo te će planirani ishodi i rezultati projekata olakšati provedbu NIS2 i Zakona o kibernetičkoj sigurnosti u HEP Grupi.

Kroz ovaj ugovor će se obuhvatiti maksimalno 6 lokacija vezanih uz termo sektor HEP Proizvodnje d.o.o.
Kao jamstvo za ozbiljnosti ponude ponuditelj dostavlja bankarsku garanciju ili u skladu s člankom 214. stavak 4. ZJN 2016 može dati novčani polog.
NAPOMENA: U slučaju dostave ponude zajednice gospodarskih subjekata, prihvatljivo jamstvo za ozbiljnost ponude može za ponuditelja dati bilo koji član zajednice na ukupno traženi iznos ili nekiili svi članovi zajednice sveukupno do ukupno traženog iznosa.
Jamstvo za ozbiljnost ponude mora glasiti na Naručitelja (HRVATSKA ELEKTROPRIVREDA – dioničko društvo, Ulica grada Vukovara 37, 10000 Zagreb, OIB: 28921978587).
Bankarska garancija mora biti neopoziva, plativa na prvi poziv, bez prava prigovora (protesta) i bezuvjetna.
U slučaju podnošenja zajedničke ponude jamstvo za ozbiljnost ponude treba sadržavati jasan i nedvosmislen navod o tome tko je ponuditelj. U jamstvu za ozbiljnost ponude trebaju se nalaziti podaci o svim članovima zajednice gospodarskih subjekata bez obzira na to koji od članova zajednice gospodarskih subjekata dostavlja jamstvo u sklopu ponude.
Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja Naručitelju u zatvorenoj poštanskoj omotnici na adresu za dostavu ponuda u skladu s DON.
Trajanje jamstva ne smije bit kraće od roka valjanosti ponude. Ako se ponuditelj usuglasi sa zahtjevom Naručitelja za produženje valjanosti ponude, jamstvo za ozbiljnost ponude mora se produžiti u skladu s produženjem roka valjanosti ponude. U tu će se svrhu ponuditelju dati primjereni rok.
Naručitelj može polagati pravo na iznos jamstva za ozbiljnost ponude u slučaju:
a) ako ponuditelj odustane od svoje ponude u roku njezine valjanosti
b) nedostavljanja ažuriranih popratnih dokumenata u skladu s člankom 263. ZJN 2016
c) neprihvaćanja ispravka računske greške
d) odbijanja potpisivanja ugovora o javnoj nabavi i/ili nedostavljana jamstva za uredno ugovora ojavnoj nabavi.
U tekstu jamstva za ozbiljnost ponude u obliku bankarske garancije treba taksativno navesti sve prethodno naznačene slučajeve za koje se izdaje jamstvo za ozbiljnost ponude.
Naručitelj će ponuditeljima čija ponuda nije odabrana jamstvo za ozbiljnost ponude vratiti najkasnije u roku od 10 (deset) dana od dana stupanja ugovora o javnoj nabavi na snagu, odnosno od dostave jamstva za uredno ispunjenje ugovora o javnoj nabavi.